De l'1 de febrer a 31 de desembre, d'acord al què s'especifica a l'Ordre de la Declaració Única Agrària.
Si el DARP no disposa de la informació necessària per verificar el compliment dels requisits, o bé si la persona declarant ha denegat expressament l'autorització per sol·licitar les seves dades a altres administracions o entitats públiques, es requerirà la documentació que es detalla a continuació:
· Còpia de la darrera declaració de l'IRPF.
Si la declaració és conjunta el/la sol·licitant haurà d'aportar el certificat de retencions del cònjuge no titular.
· Justificants d'haver superat estudis de formació professional de grau mitjà de la família agrària, o disposar d'una titulació agrària equivalent o superior.
· Justificant d'haver completat l'itinerari formatiu per la incorporació de joves.
· Còpia de l'informe de vida laboral de l'any actual.
Aquesta documentació també s'utilitza per comprovar que l'explotació possibilita l'ocupació de les unitats de treball agràries mínimes requerides i que la renda unitària de treball es troba dins dels marges establerts.
· Còpia del contracte privat o de l'escriptura pública.
7) Per a l'acreditació del nombre de socis que són agricultors professionals.
· Còpies de la declaració de l'IRPF de l'últim any i informes de vida laboral de tots els socis declarats com a agricultors professionals.
Cal complir, a més, els següents requisits, depenent de la personalitat del titular de l'explotació:
En cas d'explotacions agràries en què el titular de l'explotació sigui una comunitat de béns, tots els membres hauran de complir els requisits de persona física.
Les explotacions agràries de titularitat compatida es consideraran prioritàries sempre que la RUT es trobi entre el 35 i el 180% de la RR i un dels dos titulars tingui la consideració d'agricultor professional.
Cal tenir en compte que la Llei 35/2011 sobre titularitat compartida ha derogat l'article sobre que "en cas de matrimoni, la titularitat de l'explotació pot recaure en ambdós cònjuges i per tant poden gaudir dels beneficis fiscals, sempre que els béns adquirits passin a formar part de l'explotació prioritària.
No és necessari que el cònjuge compleixi els requisits exigits al/ a la titular de la prioritària" i per tant, a partir d'ara els cònjuges que no siguin membres d'una explotació de titularitat compartida no podran gaudir dels beneficis de la qualificació com a explotació agrària prioritària de la que n'és titular l'altre cònjuge.
En cas d'explotacions agràries que pertanyin a una comunitat hereditària i sobre les quals existeixi un pacte d'indivisió per un període mínim de 6 anys, es consideren prioritàries sempre que a l'explotació es compleixin els requisits generals 1 i 2 i que un dels membres de la comunitat acompleixi els requisits de persona física del 3 al 7.
En aquest cas, el període d'indivisió es comptarà a partir de la qualificació de l'explotació com a prioritària.
Tots els titulars amb personalitat jurídica han de complir els requisits generals.
A més, caldrà que compleixin determinats requisits depenent de la forma jurídica de l'entitat associativa:
La transmissió o adquisició per qualsevol títol, del ple domini o de l'usdefruit vitalici d'una explotació agrària en la seva integritat a favor del/de la titular d'una explotació que sigui prioritària o que arribi a aquesta condició com a conseqüència de l'adquisició, gaudirà d'una reducció del 90% de la base imposable de l'impost que gravi aquesta transmissió o adquisició, sempre i quan no es perdi la condició de prioritària com a conseqüència de l'adquisició.
La reducció s'elevarà al 100% en cas de continuació de l'explotació per part del cònjuge.
Transmissió parcial d'explotacions i de finques rústiques
La transmissió o adquisició per qualsevol títol, del ple domini o de l'usdefruit vitalici d'una finca rústica o de part d'una explotació agrària a favor del/de la titular d'una explotació que sigui prioritària o que arribi a aquesta condició com a conseqüència de l'adquisició, gaudirà d'una reducció del 75% de la base imposable de l'impost que gravi aquesta transmissió o adquisició, sempre i quan no es perdi la condició de prioritària com a conseqüència de l'adquisició.
Estan exemptes del gravamen gradual d'actes jurídics documentats les primeres còpies d'escriptures públiques que documentin la constitució, modificació o cancel·lació de préstecs hipotecaris subjectes a IVA, concedits a titulars d'explotacions prioritàries per a la realització de plans de millora o als/a les titulars d'explotacions que no siguin prioritàries però passin a ser-ho amb les adquisicions finançades pels préstecs.
Explotació sota una mateixa partió
La transmissió o adquisició de terrenys per qualsevol títol, que es faci per completar sota una única partió la superfície suficient per constituir una explotació prioritària, no haurà de pagar l'impost que gravi la transmissió.
Quan la transmissió o adquisició dels terrenys es faci per tal de completar en una sola partió com a mínim el 50% de la superfície d'una explotació amb una renda unitària del treball entre el 35 i el 120% de la renda de referència: reducció del 50% de la base imposable de l'impost que gravi la transmissió.
Aquestes transmissions s'han de fer en document públic i cal pactar la indivisibilitat de la finca durant un termini de 5 anys.
Les permutes voluntàries de finques rústiques autoritzades pel Departament d'Agricultura, Ramaderia, Pesca i Alimentació, estan exemptes en la modalitat de "transmissions patrimonials oneroses" de l'Impost sobre Transmissions Patrimonials i Actes Jurídics Documentats o en l'IVA, sempre que, com a mínim, un dels que permuta sigui titular d'una explotació agrària prioritària i la permuta, que ha de fer-se en escriptura pública, tingui alguna de les finalitats previstes legalment.
En cas d'expedients de domini, actes de notorietat o qualsevol altre procediment per immatricular o iniciar el tracte registral interromput en el Registre de la Propietat de finques integrades en una explotació prioritària o d'aquelles que amb la seva integració permetin constituir-la: reducció del 90% de la base imposable de la modalitat de "transmissions patrimonials oneroses" de l'Impost sobre Transmissions Patrimonials i Actes Jurídics Documentats.
Amortització de l'immobilitzat material de les explotacions associatives
Les explotacions associatives prioritàries, gaudeixen de llibertat d'amortització dels elements d'immobilitzat material lligats a la realització de les seves activitats agràries i adquirits durant els primers 5 anys a partir del seu reconeixement com a prioritàries.
Si es tracta d'explotacions associatives prioritàries que siguin cooperatives especialment protegides d'acord amb la Llei 20/1990, de 19 de desembre: bonificació del 80% de la quota íntegra de l'impost de societats.
Reducció d'aranzels de notaris i registradors
Reducció d'un 30% dels aranzels dels notaris i registradors per a la formalització dels actes compresos en la Llei 19/1995.
Cal descarregar-se el programa DUN 2018 per poder fer la declaració electrònicament.
Per descarregar les dades de retorn de la DUN 2017, cal disposar d'un codi d'usuari/usuària i d'una clau d'accés, dades que el DARP facilitarà per carta correu electrònic a tothom que hagi fet la DUN l'any anterior.
Per presentar per Internet la DUN, cal un sistema de signatura electrònica admès a la seu de Tràmits Gencat.
Les entitats col·laboradores també poden enviar les declaracions signades electrònicament, sempre que, prèviament, disposin de l'autorització corresponent de la persona declarant.
Consulteu les entitats col·laboradores http://agricultura.gencat.cat/dun
El formulari de sol·licitud només es pot descarregar i imprimir un cop emplenat a l'aplicació informàtica (veure apartat, 'Per Internet')
Les persones físiques poden presentar la DUN presencialment a qualsevol registre del DARP o altres registres legalment reconeguts.
Així mateix, el tràmit pot dur-se a terme mitjançant les entitats col·laboradores (sens perjudici dels altres mitjans legalment reconeguts)
Entitats col·laboradores de la DUN http://agricultura.gencat.cat/dun